मेयर विद्यासुन्दर शाक्यज्यू, जिम्मेवार मान्छे भएर यसरी हराउन भएन । यसरी अत्तोपत्तो नहुने गरी गायब हुन भएन । मानिसहरूले खोज्दैछन् यो विद्यासुन्दर शाक्य भन्ने मेयर कहाँ हराए भनेर । केवल मतदाता मात्रै हैन, आम लोकवासीहरूले पनि विद्यासुन्दरलाई किन खोजिरहेका छन् भने आजको मितिसम्म काठमाडौं यो देशको राजधानी हो । यो राजधानीको महत्त्वपुर्ण भूभागको मेयर विद्यासुन्दर नै हुन् । राजधानीको नामसँग गर्वको अनुभूति गर्न नपाउने जिन्दगी खै के जिन्दगी ?
